പാറമടകളില് നിന്ന് വ്യാപക മണ്ണ് കടത്തല് മല്ലപ്പള്ളി: താലൂക്കിെന്റ വിവിധ പ്രദേശങ്ങളില് പ്രവര്ത്തിക്കുന്ന ക്രഷറുകളില്നിന്ന് വന് തോതില് മണ്ണ് കടത്തുന്നു. പൊതുമരാമത്ത് പണിയുടെ നോട്ടീസ് പതിച്ചാണ് മണ്ണ് കയറ്റിയ ടിപ്പറുകള് നിരത്തിലൂടെ പായുന്നത്. ക്രഷറുകളില്നിന്ന് പാറ ഉല്പന്നങ്ങളുമായി മുന്നിലും പിറകിലും ഓരോ ടിപ്പര് പോയാല് ഇതിെന്റ ഇടയില് പത്തിലധികം ടിപ്പറുകള് മണ്ണുമായാണ് പോകുന്നത്.ദിവസവും രാപ്പകല് വ്യത്യാസമില്ലാതെ നൂറുകണക്കിന് ലോഡ് മണ്ണാണ് ഓരോ ക്രഷര് യൂനിറ്റുകളില്നിന്ന് അനധികൃതമായി കടത്തുന്നത്. എഴുമറ്റൂര്, മല്ലപ്പള്ളി, കോട്ടാങ്ങല് പഞ്ചായത്തുകളില് പ്രവര്ത്തിക്കുന്ന നിരവധി ക്രഷറുകളില്നിന്ന് ഈ രീതിയില് മണ്ണ് കടത്തുന്നുണ്ട്. അധികൃതരുടെ കണ്മുന്നിലൂടെയാണ് ഈ നിയമ വിരുദ്ധപ്രവര്ത്തനം നടക്കുന്നത്. മൂന്ന് സെന്റ് സ്ഥലത്ത് വീടുവെക്കുന്നതിന് മണ്ണ് എടുക്കാന് അനുവാദത്തിനായി ചെന്നാല് നൂറുചട്ടങ്ങള് പറയുന്ന അധികാരികള് ഇതൊന്നും കണ്ടില്ലെന്ന മട്ടിലാണ്. മണ്ണുമായി തിരക്കേറിയ റോഡിലൂടെ അമിത വേഗത്തില് തലങ്ങും വിലങ്ങു പായുന്ന ടിപ്പറുകള് കാല് നടക്കാര്ക്കും ഇരുചക്ര വാഹന യാത്രക്കാര്ക്കും ഭീഷണിയാണ്.ക്രഷറുകളില്നിന്ന് പാറ ഉല്പന്നങ്ങളെക്കാള് ഇപ്പോള് കൊണ്ടുപോകുന്നത് മണ്ണാണ്. അമിത ലാഭമാണ് ഇതിന് പിന്നില്ലെന്ന് അറിയുന്നു. പരിസ്ഥിതിക്കും സര്ക്കാറിനും നഷ്ടം വരുത്തുന്ന നിയമവിരുദ്ധ പ്രവര്ത്തനം തടയാന് ജില്ല ഭരണകൂടം ഇടപെടണമെന്ന ആവശ്യം ശക്തമാണ്.